Projekts

LATVIJAS REPUBLIKAS MINISTRU KABINETS

2020.gada\_\_\_\_\_\_\_\_\_ Noteikumi Nr.

Rīgā (Prot. Nr.\_\_ \_\_ .§)

**Grozījumi Ministru kabineta 2010. gada 30.novembra noteikumos Nr.1080 “Transportlīdzekļu reģistrācijas noteikumi”**

Izdoti saskaņā ar [Ceļu satiksmes likuma](https://likumi.lv/ta/id/45467-celu-satiksmes-likums) [10.](https://likumi.lv/ta/id/45467-celu-satiksmes-likums#p10) panta 1.4 daļu,
10.2 panta ceturto daļu un [21.](https://likumi.lv/ta/id/45467-celu-satiksmes-likums#p21) panta otro daļu

Izdarīt Ministru kabineta 2010. gada 30. novembra noteikumos Nr. 1080 “Transportlīdzekļu reģistrācijas noteikumi" (Latvijas Vēstnesis, 2010, 192. nr.; 2012, 154. nr.; 2014, 75. nr.; 2015, 254. nr.; 2017, 16., 116. nr.; 2018, 162., 221. nr., 2019, 240.nr.) šādus grozījumus:

1. Izteikt 10. punktu šādā redakcijā:

“10. Pirms transportlīdzekļa reģistrācijas valsts reģistrācijas numuru var izvēlēties un pasūtīt no CSDD reģistrācijai pieejamo numuru kopumā esošiem numuriem. Valsts reģistrācijas numuru var pasūtīt Latvijā reģistrēta vai agregātu numuru salīdzināšanai uzrādīta personas īpašumā, turējumā vai valdījumā esoša transportlīdzekļa reģistrācijai. Pasūtot numuru, persona norāda, kurā CSDD klientu apkalpošanas centrā tiks veikta transportlīdzekļa reģistrācija.”.

2. Papildināt noteikumus ar 10.1, 10.2,10.3, 10.4 un 10.5 punktu šādā redakcijā:

“10.1 Pasūtot numuru transportlīdzekļa reģistrācijai vai valsts reģistrācijas numura maiņai vai tāda paša jau reģistrēta valsts numura nomaiņai pret jaunu numura zīmi ar tādu pašu reģistrācijas numuru, vienlaikus veic samaksu par numura zīmes izgatavošanu.

10.2 CSDD reģistrācijai pieejamo numuru kopumā iekļauj šādus numurus:

10.21. valsts reģistrācijas numurus no tekošās sērijas un vispārējās izmantošanas numurus arī no nākamās sērijas, kuru CSDD piešķirs transportlīdzekļiem datorprogrammas noteiktā secībā;

10.22. iepriekš reģistrētu transportlīdzekļu valsts reģistrācijas numurus, kurus CSDD ir tiesības izmantot cita transportlīdzekļa reģistrācijai.

10.3 Valsts reģistrācijas numurus ar vienu vai diviem cipariem, vienādu ciparu simbolu kombināciju un tādu ciparu kombināciju, kuras pirmais cipars ir jebkurš cipars un visi atlikušie cipari ir “0” (nulle), var izvēlēties ne biežāk kā reizi gadā katram vienas personas īpašumā, turējumā vai valdījumā esošam transportlīdzeklim.

10.4 Iesniegumu pasūtītā valsts reģistrācijas numura reģistrācijai transportlīdzeklim iesniedz 10 dienu laikā no pasūtīšanas brīža personas norādītajā CSDD klientu apkalpošanas centrā. Numura zīmes pasūtījums ir izpildīts un samaksātā nauda netiek atgriezta arī tajā gadījumā, ja 10 dienu laikā netiek saņemts iesniegums valsts reģistrācijas numura reģistrācijai transportlīdzeklim, kuram tas pasūtīts.

10.5  CSDD nodrošina, ka pasūtītās izvēles numura zīmes var saņemt trešajā darba dienā pēc pasūtīšanas, bet, veicot transportlīdzekļa reģistrāciju CSDD Rīgas klientu apkalpošanas centrā, – divu darba stundu laikā pēc iesnieguma valsts reģistrācijas numura reģistrācijai transportlīdzeklim iesniegšanas.”.

3. Aizstāt 11.2 un 14.punktā vārdu “darbdienas” ar vārdiem “darba stundas”.

4. Izteikt 16.2. apakšpunktu šādā redakcijā:

“16.2. juridiskām personām, kas reģistrētas kādā no Uzņēmumu reģistra vestajiem reģistriem, (turpmāk – juridiska persona) – īpašumā, valdījumā vai turējumā, bet numurētos agregātus – īpašumā.”.

5. Svītrot 54.punktu.

6. Papildināt noteikumus ar 62.3.apakšpunktu šādā redakcijā:

“62.3. Šo noteikumu 62.2. apakšpunktā noteiktās prasības nepiemēro, ja, veicot šo noteikumu 62.2. apakšpunktā minēto transportlīdzekļa reģistrācijas darbību, tiek reģistrēts transportlīdzekļa turētājs, kurš norādīts institūcijas transportlīdzekļu reģistrā izdarītajā atzīmē.”.

7. Izteikt 73.3.apakšpunktu šādā redakcijā:

“73.3. tranzīta numura karte tiek izsniegta uz 60 dienām, bet tranzīta numura zīmju derīguma termiņš Latvijā ir desmit dienas. Ja tranzīta numura zīmes saņem transportlīdzeklim, kuru paredzēts reģistrēt Latvijā, bet, lai to reģistrētu, nepieciešams veikt transportlīdzekļa pārbūvi noteiktajā kārtībā vai saņemt atbilstības apliecinājumu, tranzīta numura zīmju derīguma termiņš Latvijā ir 30 dienas. Šie termiņi tiek norādīti tranzīta numura kartē. Tranzīta numura zīmju derīguma termiņu var pagarināt vienu reizi uz tādu pašu termiņu kā iepriekš, izsniedzot jaunu tranzīta numura karti;”.

8. Izteikt 75.punktu šādā redakcijā:

“75. Transportlīdzekli, kuram piešķirts diplomātiskais valsts reģistrācijas numurs, reģistrē un diplomātiskās numura zīmes minētajam transportlīdzeklim izsniedz CSDD Rīgas klientu apkalpošanas centrā. Ja transportlīdzekļa, kuram piešķirts diplomātiskais valsts reģistrācijas numurs, īpašnieks ir persona, kurai saskaņā ar normatīvajiem aktiem par patērētāju tiesību aizsardzību ir tiesības sniegt patērētājam kreditēšanas pakalpojumu, diplomātiskā valsts reģistrācijas numura reģistrācijai nepieciešams saņemt transportlīdzekļa īpašnieka rakstisku piekrišanu. Lai šādu transportlīdzekli noņemtu no uzskaites, atsavinātu vai nomainītu tam valsts reģistrācijas numuru, diplomātiskās numura zīmes nodod CSDD Rīgas klientu apkalpošanas centrā. Visos minētajos gadījumos, lai reģistrētu transportlīdzekli, papildus šajos noteikumos minētajiem dokumentiem iesniedz Ārlietu ministrijas notu, kurā norādīts īpašnieks, dati par attiecīgo transportlīdzekli, nepieciešamā reģistrācijas darbība un piešķiramā numura zīme. Lai reģistrētu transportlīdzekli, var iesniegt ārvalstīs izsniegtu īpašuma tiesības un transportlīdzekļa uzskaites tehniskos datus apliecinošo dokumentu kopijas (uzrādot oriģinālus).”.

9. Papildināt noteikumu 1. pielikuma 7. un 8. punktu aiz vārdiem "un uzvārds vai" ar vārdiem "kādā no Uzņēmumu reģistra vestajiem reģistriem norādītais".

10. Papildināt noteikumus ar 91. punktu šādā redakcijā:

“91. Šo noteikumu 10., 10.1, 10.2, 10.3, 10.4 un 10.5 punkts stājas spēkā 2020. gada 1. oktobrī.”

Ministru prezidents A.K.Kariņš

Satiksmes ministrs T.Linkaits

Iesniedzējs:

Satiksmes ministrs T.Linkaits

Vīza: Valsts sekretāre I.Stepanova